See on väga veider. Ma ei ela tavalist elu.
Teen küll tavalisi asju.
Ma olen väga tavaline, aga ei ela tavalist elu.
Selena Gomezil on kõige rohkem jälgijaid Instagramis.
Üks ajakirja Time sajast mõjukaimast inimesest maailmas.
Selena Gomez pälvis Billboardi aasta naise auhinna.
Üsna lahe. Mis tunne on? - Vapustav.
Nii suure varajase eduga oli raske harjuda,
aga ma hakkasin mõistma, et platvormiga, mis mulle on antud,
saan suunata tähelepanu asjadele, millest päriselt hoolin.
Kallis Selena… - Kallis Selena…
Sa toetasid oma platvormiga
sotsiaalse õiglusega tegelevaid mustanahalisi juhte.
Oma lugu jagades andsid miljonitele paranemislootust.
Ma olen kindlalt siin endast palju suurema põhjuse pärast.
Aitäh, et aitasid mul omandada hääle, mida saan teistele laenata.
Su julgus innustas ka mind midagi tegema.
Ma olen siin selleks, et elu kogeda, seda elu jagada.
Ning loodetavasti mu abil inimesed usuvad millessegi suuremasse
ja tunnevad end armastatuna.
Kallis Selena…
Lapsena mõtlesin: „On enamat.“
Ütlesin aina: „Raudselt on midagi enamat ning ma tahan seda näha ja teha.“
Texases üles kasvades käisin emaga muuseumites ja teatris.
Tal oli lihtsalt sundimatu kujutlusvõime
ning ta tahtis, et ka mul oleks üles kasvades see.
Ning ma olen selle eest tänulik, sest nüüd on kogu mu elu fantaasia.
Lapsena jumaldasin ma näitlemist.
Oma vanemaid etteasteid vaadates ma naeran,
sest olin lihtsalt üks laps, kes üritas.
Mind narriti täiega, sest võimatu oli ju seda mitte teha.
Kumm olen mina, liim oled sina. Tema lõhn endale võta.
See oli suur osa mu elust, mis mind vormis.
See oli lihtsalt nii ehe.
Koju jõudsin!
Ning õppisin nii palju.
Kõike head ja halba, mis sellega kaasnes.
Sest sel ajal
tekkis mu elu vastu avalik huvi, mille pärast ma polnud eriti sillas.
Palun kõndimisruumi.
Meedia ja press hakkasid rõhuvaks muutuma.
Fotograafid ilmusid võtteplatsile ning ma hakkasin väga pabistama.
Tundsin suurt ärevust, kui seda esimest korda kogesin.
Ma ei tahtnud uudis olla.
Kas rambivalguses on raske olla?
Kogu su elu, su seltsielu,
kõik su käigud, su teod…
Sind alati vaadatakse. - Jah. Vahel on veidi frustreeriv.
SELENA ELU PÄRAST TAYLENAT
Toimus muutus…
„MA EI VAJA PEIKAT!“
…ja mu eraelu hakati palju rohkem kasutama.
Ning mul kulus aastaid, et suunata tähelepanu tagasi
sellele, millest päriselt hoolin.
Ma arvan, et Disney jaoks tööle hakates
lepid sellega, et oled siis lastele eeskujuks.
Ma ei taha öelda, et mind „kontrolliti“,
aga seirati ehk materjaliga, mis mul oli,
ning ma olin väga piiratud.
Sa oled tema nägu!
Aga siis sain vanemaks,
seega loomulikult tahtsin ka vanem olla.
Anna siia. Lõpeta!
Aga mu peas oli mõte:
„Ma kaotan kõik, kui ütlen nii või teen naa.
Mind ei nähtaks enam sama pilguga.“
Aga samas artistina arenemiseks
pidin sääraseid otsuseid tegema.
Sest tahan vaid su jaoks hea välja näha Su jaoks hea välja näha
Ma andsin välja „Revivali“, oma esimese plaadi Interscope'iga.
Las ma näitan, kui uhkelt Olen sinu
Ma panin albumi pealkirjaks „Revival“, sest mul oli käsil uuestisünd.
Ma ei suuda oma käsi talitseda
Mulle tundus: „Vau, ma saan neid asju päriselt öelda
ja nüüd pole viga, nii et räägingi sellest.“
Tahan sind üleni endale
See oli pöördepunkt: „Me tõesti kuuleme teda naisena,
noore naisena, kes on küpseks saamas
ja pole enam too väike tüdruk.“
Kõik tõusud ja mõõnad Armatsevad aina üksteisega
Ma olin esimest korda nipsakas ja seksikas.
See aitas mul areneda ja mind teises valguses näha.
„Revival“ kujutaski siis mind tajumas seda võimu
enda üle.
Ning Ameerika muusikaauhinna saab…
Selena Gomez!
iHeartRadio muusikaauhinna saab
Selena Gomez.
Mind saatis tohutu edu, aga ma polnud kombes.
Ma ei teadnud, miks,
aga tundsin asju palju intensiivsemalt kui teised inimesed.
Kas sulle tundus, et sattusid… - Ei.
Ma tundsin kuulsuse pärast peaaegu süümepiinu.
Sest minu olukorras olijat nähes öeldakse:
„Vau, tal on kõik klaar. Ta elab seda lahedat elu.“
GRAMMY AUHINNAD
Omaette on siis hoopis teine tunne?
Jah. Sa oled eraldatud.
Sind vaadatakse. Sind hinnatakse.
Sellest hullemat tunnet pole.
Ning ma mõistsin, et vaimne tervis on sama tähtis kui füüsiline.
SELENA GOMEZ INSTAGRAMIVÄSIMUS & HEA VAIMNE TERVIS
Tänu sellele olen saanud tunda tohutut empaatiat
ja kaastunnet nende vastu, kes piinlevad.
Sest ma olen sellega veidi tuttav ja tean, mis tunne on.
ARMASTAN SIND!
Öeldakse, et muusika on universaalne keel.
Sellega keelebarjäärid peaaegu puuduvad.
Nii et see on tohutu side ja päästeliin minu ja nende vahel, keda armastan.
Kallis Selena,
ma olen Colombias oma sünnilinnas Bogotás.
„Olen väga lähedasest ladinaameeriklaste perest.
Mul oli võrratu lapsepõlv.“
Aga keskkoolis hakkasin haigeks jääma.
Kallis Selena, ma olen pärit New Yorgist Sayville'ist.
Seal oli pärssiv üles kasvada.
Millegipärast sai minust laps, keda väga väiksest saati kõik kiusasid.
„Nii väiksest saati, et ma ei mäletagi, millal see algas.“
Ma kartsin aastaid seda, mis võib järgmisena juhtuda,
kes võib mulle haiget teha.
Lõpuks hakkasin 9. klassis teraapias käima.
Mu arst ütles mulle: „Tead, sul on ärevushäire.“
Ma mäletan, et sõitsime emaga mööda linna ringi
eri arstide ja homöopaatide juurde, selgitamaks välja, mis viga on.
Aga isegi pärast mu depressiooni diagnoosi
kutsus ema seda ikka vaid „sügavaks kurbuseks“,
sest Colombias ei taheta sellest rääkida.
Mu pere on alati mind väga toetanud,
aga neil, keda säärased probleemid ei vaeva,
on raske neid päriselt mõista.
Nad ei tea, mida koged, kui tundub, et sa ei saa hingata
ja et ruum kahaneb su ümber, kui sul on paanikahoog.
Paar aastat hiljem naasin ülikoolist koju.
„Vajusin lihtsalt sügavasse jubedasse auku.“
Ma ei saanud ise midagi teha.
Ma ei suutnud üksi magada
ega iseseisvalt WC-s käia
ega autot juhtida.
Ma vajasin kodust psühhiaatrilist ravi, sest ei suutnud isegi majast lahkuda.
Hiljem tol aastal diagnoositi mul reumatoidartriit.
Mu kehast sai minu mõistuse vaenlane.
See oli mu murdepunkt.
Ma üritasin end tappa.
Ma käisin tehnikaülikoolis Virginia Tech, mis on hiiglaslik.
35 000 inimest.
Tõeliselt pöörane oli väikelinna noorukina olla
kõigi nende inimeste keskel.
Ja vahel tekkis mul ärevus.
Ma olin alati sinu fänn olnud,
seega iga kord, kui tundsin ärevust tekkimas,
kuulasin su albumit „Revival“
ja see parandas alati mu enesetunnet.
Selena Gomez!
Siis nägin ma su kõnet Ameerika muusikaauhindade galal.
Mul oli kõik olemas ning ma olin sisimas täiesti katki.
Sa rääkisid oma raskustest vaimse tervisega
ja ütlesid… - „Kui oled katki…“
…ei pea sa katkiseks jääma.
See lõi mu pahviks.
Seal sa olid, tohutult kuulus isik,
ütlemas: „Ma elasin selle üle ja olen nüüd terve.“
„Su sõnad kirjeldasid täiuslikult mu tundeid.“
See tekitas minus soovi enamat teha.
Selena, sa olid oma teekonnaga nii avameelne,
et see aitas vestlust alustada.
Sellest oli palju abi.
Ja see pani mu mõtlema.
Tahtsin kuidagi panna colombialasi mõistma,
et teraapiat ei tohiks häbeneda.
Hakkasin oma muredest kirjutatud artikleid netti postitama,
et selle abil end ravida ning kaoses korda leida.
Abituriendina kandideerisin kojutuleku õukonda.
Selleks oli platvormi vaja ja mina valisin enesetappude ennetamise.
Pidin astuma 60 000 inimese ette,
kus mu nime öeldi enesetappude ennetamisega seoses.
SEE ON VT KODU
Ja Jake Vail, keda saadab Faye Vail.
Mina, uje ärevushäirega poiss.
Aga Selena, su valmidus riskida hukkamõistuga,
et ravist rääkida, innustas mind riskima halvava ärevusega,
aitamaks teisi, keda sama asi vaevab.
„Aeg oli mitte lasta hirmul mu elu valitseda.“
Ma tunnen, et maailm näeb mind taas.
Et ma ei varju enam vaimuhaiguse diagnoosi taha.
Nüüd olen ma ise psühholoog ja kirglik vaimse tervise aktivist.
Ma olen magistriõppes, kus propageerin jätkuvalt vaimset tervist.
Ma saan nüüd sinu sõnumit levitada.
Mul on sõpru kõikjal maailmas.
Ma olen nii tänulik sulle, Selena,
et oma raskustest rääkides mulle ja maailmale lootust andsid.
Selena, aitäh, et näitasid inimestele, et paraneda on võimalik
ja et abi on saadaval, kui tahad seda paluda.
Võrratu.
Ma käisin noorena silmaarsti juures.
Ja kui juba arsti külastad,
kontrollitakse alati su vererõhku, temperatuuri ja kõike.
Ning mu vererõhk oli 155/100
ja mulle öeldi: „Sellega pead tegelikult EMO-sse minema.“
Minuga tehti paar testi.
Pidin öö seal veetma.
Ja kõige selle tagajärjel selgus, et mul on luupus.
Ma ei mõistnud asja täielikult. Teadsin, et mul on autoimmuunhaigus.
Mu keha lihtsalt võitles endaga sisimas.
Kuidas teil läheb?
Ja see oli kõige sürreaalsem osa, sest ma polnud kunagi kurnatud.
Ma olin noor. Tundsin end täiesti hästi.
Ja pole isegi mu sünnipäev
Seega kuulda arstilt: „Tead,
sa võinuksid laval insuldi saada, ära surra,“
oli muserdav, aga ma ei lasknud endal seda mõista.
Ma ei tahtnud seda seedida.
Mu kehakaal kõikus pidevalt, sest pidin teatud ravimeid võtma.
Ja inimesed mõistagi kommenteerisid.
LUUPUSEGA TULNUD LISAKAALU KRIITIKA MÕJUS TALLE LAASTAVALT
Nad justkui ootasid võimalust, et mind maha teha.
SELENA GOMEZI SÕNUL TEDA „RÜNNATI“ LUUPUSEGA KAALUS JUURDE VÕTMISE PÄRAST
Mind häbistati, sest võtsin luupusega kaalus juurde.
ON SEE TÕESTI SELENA? TUNDUB PAKS JA VEIDRA NINAGA…
OLEN TÕELISELT TÄNULIK
Ma valetasin. Postitasin netti endast foto
ja ütlesin: „Pole tähtis.“
#ARMASTADA ON ROHKEM
„Ma ei lepi sellega, mida ütlete.“
Samal ajal, kui ma seda postitasin,
nutsin silmi peast välja, sest nii ei tohiks kellelegi öelda.
Aga ma postitasin selliseid asju nagu: „See ei häiri mind“,
sest ma ei tahtnud, et see häiriks teisi,
kes sama asja kogevad.
Häbistatakse selle pärast, milline välja näed, kes oled, keda armastad.
Minu arust on see nii ebaõiglane.
Keegi ei peaks tundma, et ta on puudulik.
Selena. Pööra pead, Selena.
Mu 20-ndate eluaastate alguses ägenes mul luupus väga
ning ründas rängalt mu neerusid.
Hirmuäratav oli, sest siis teatati:
„Nüüd vajad sa neeru transplantaati.“
Mul oli oma elu pärast täielik kabuhirm.
Ma tean, et ootejärjekorrad on jaburad,
et see on hullumeelne protsess.
Ma tean, et see nõuaks minult nii paljut,
mille tegemiseks ei pruugi ma valmis olla.
Ühel päeval tuli ta koju ja lihtsalt puhkes nutma.
Ning ma küsisin: „Mis viga?“ Ja siis ta rääkiski mulle.
Ning ütles: „Ma ei tea, mida teha. Järjekord on 7-10 aastat.“
Ja mina lihtsalt purskasin: „Muidugi lasen end testida.“
Mu parim sõber. Tema nimi on Francia.
Ta ütles: „Mõistagi lasen ma end testida.“
Kolme päevaga käis ta ära ja osutus sobivaks.
BILLBOARD NAISED MUUSIKAS 2017
Ning see oli üks nendest hetkedest, mil ma tundsin, et mind hoitakse.
Ma tean, et mul vedas nii väga.
Ma mõistan, et paljudega nii ei juhtu.
Ning ma tean osade sääraste olukordade tulemust ja tõsidust.
Seega ma ei suhtu kerglaselt sellesse, et minuga nii juhtus.
Ausalt öeldes
peaks selle auhinna Francia saama…
sest ta päästis mu elu.
Vabandust.
Ma ei saa eales, mitte kunagi olla kellelegi rohkem võlgu kui Franciale.
Mõte, et keegi isegi ei kõhkle doonoriks olemises,
oli uskumatult liigutav.
Ma isegi tegin temaga koos tätoveeringu.
Ja see on meie neeru siirdamise kuupäev.
See vist pidigi nõnda juhtuma,
et ma omadega siia jõuaksin.
Mu jaoks oli selline kogemus ette nähtud, et saaksin teiste heaks midagi teha.
Kallis Selena,
meil on sügav side.
„Ma olen Texasest nagu sinagi, Selena.“
Ning ma kolisin Lõuna-Californiasse uue abikaasa ja noore tütrega
umbes 20 aastat tagasi, et välisõpilastele inkat, matat ja loodusteadusi õpetada.
Mu elu tundus täielik, aga siis võttis see ootamatu pöörde.
Ma hakkasin kummalisi sümptomeid kogema.
Ma olin segaduses, ei suutnud selge peaga mõelda.
Mul langes juukseid välja.
Võtsin äkitselt kaalus juurde.
Aeg möödus, aga paremaks ei läinud.
Õnneks õppisin ma bioloogiat,
seega teadsin piisavalt, et asja ise uurima hakata.
Kui olin kõiki oma sümptomeid enda leidudega võrrelnud,
nõudsin reumatoloogi vastuvõttu.
Selena, ma ei tea, mis tunne sul diagnoosi kuuldes oli.
Ma tundsin kergendust.
„Vähemalt oli mu seisundil nimi olemas.“
Luupus.
Luupus on nähtamatu haigus.
Väliselt ei paista, et meil midagi viga oleks.
Me näeme välja tavalised, nunnud, vapustavad isegi.
Vaata, milline sa punasel vaibal oled!
Kindlasti oled kuulnud selliseid asju nagu…
„„On ta päriselt haige? Paistab terve.“
Ja me olemegi terved.“
Kuni enam pole.
Ma veetsin haigushoo tõttu kuus kuud intensiivravis.
Kuna minu luupus on süsteemne, ründas see mu neere.
Ma sain üheksa aastat dialüüsi.
Sellega jõuan teise suurima asjani, mis meil ühine on, Selena.
Meile mõlemale on neer siirdatud.
Vau.
Nii tähtis on see, et sa haiguse teemal sõna võtad.
LOOTUSE GALA
Nagu tead, mõjutab see rängimalt latiinosid ja mustanahalisi.
Nii tähtis on see, et meil oleks vajalik info,
andmaks inimestele abi, mida nad väärivad.
Seega nüüd töötan ma Ameerika Luupusefondis.
Üks mu lemmiküritusi, mida korraldame, on iga-aastane gala Lootuse Õhtu.
See pakub meie luupuse kogukonnale tuge, mida tahtnuksin ise, kui diagnoosi sain.
„See on aasta kuumim pidu. Sarnaselt sulle…“
…on ka minust luupuse pale saanud.
Ma olin esimeses üleriiklikus reklaamikampaanias,
mis meie haigusest teavitas.
TERVE VÄLIMUS, AGA HAIGE TUNNE. ON MUL LUUPUS?
Aga me teame, et see, mida teeme, on meist palju suurem.
Tänan sind meie haiguse teemal sõna võtmise eest, Selena.
Luupus on jõhker vaenlane.
aga mul on au sinuga koos selle vastu võidelda.
Vau. Ma ei oodanud seda.
See on vapustav, Wendy.
Ma ei tea, mida öelda. Aitäh.
Kallis, kallis Sa oled olnud nii kauge…
Ma olen väga haavatav ja emotsionaalne.
Laulusõnade kirjutamine võib palju eri tundeid paljastada.
See on katartiline. Ma peaaegu pean seda tegema.
See on väljendusviis.
Nägin meid vananemas, vananemas Röstris saia kõrvetamas
Seega isegi kui ma teen rõõmsa laulu,
kipub selles ka veidi süngust olema.
Ja mulle sobib see.
Mulle meeldib, et mu muusikal on substantsi, mis paneb inimesed mõtlema:
„Millest see on?“
Ja siis nad nuputavad välja.
Üllataval kombel on neil tavaliselt õigus.
Hei, ma tahtsin teile kiire sõnumi teha…
SELENAGOMEZ SÕNUM MINULT
…sest ma pole eriti postitanud.
Ma armastan ja samas ka vihkan ühismeediat väga,
aga viimaste valimiste ajal
olin ma ülimalt õnnelik, et mul oma platvorm on.
Pole õiglust, pole rahu!
SOLIDAARSUS ÕIGLUST GEORGE'I EEST
Pole õiglust, pole rahu!
MUSTANAHALISTE ELUD LOEVAD
Palju huvitavaid asju hakkas juhtuma maailmas ja meie riigis.
POLITSEI
Ning see oli tülgastav. See oli ohtlik,
väga muret tekitav ja puudutas rohkesti nahavärvust.
NAD EI ARMASTA MEIE KULTUURI EGA MEID
VALLUTAGE NEW YORK
Mul oli vaja teada, kuidas saaksin midagigi korda teha.
Aga minu hääl polnud see, mida oli kuulda vaja.
Kuid mul oli kuulajatega ruum.
Minu nimi on Ruby Bridges
ning ma tahan tänada Selenat
selle vapustava võimaluse eest teiega otse rääkida.
SELENAGOMEZ KASUTAJA @RUBYBRIDGESOFFICIAL SÕNUM
Ma siis otsustasin anda oma platvormi
inimestele, kes on sellist elu elanud
ja elavad praegugi.
Meie usume, et paberid ei määra su inimlikkust
ja et rass ei määra su väärtust.
Ja ma poleks saanud õnnelikum olla,
sest see võimaldas mul õppida.
Nii olin veelgi suurema elevusega valmis võitlema selle nimel, millesse usun.
Kallis Selena,
sa tead, et ma olen aktivistina
võidelnud mustanahaliste transsooliste väärikuse ja au eest
kogu oma karjääri vältel.
Kohe pärast ülikooli töötasin ma väikse ajalehe reporterina
oma koduosariigis Georgias.
Nagu võid ette kujutada, ei saanud ma tollal eriti kuskil käia
transsoolisena täies hiilguses ja ehtsana.
„Transsoolisi diskrimineeritakse meie ühiskonnas ikka nii sügavalt.“
Meie kogemusi pisendatakse tööl,
koolides, valitsuses
ning isegi meie enda kodudes ja kogukondades.
Ma teadsin, et pean transsooliste kogukonda propageerima ja teenima.
Seega hakkasin tegema koostööd kogukonna eestvedajatega Atlantas.
Minust sai üleriiklik korraldaja Transsooliste Õiguse Keskuses,
mis on USA suurim transsooliste poolt juhitav organisatsioon.
2018. aastal sai minust ajakirja Out tegevtoimetaja.
„Olin selles väljaandes esimene juhikohal transsooline.“
RAQUEL WILLIS TEGI OUTIS AJALUGU
Ma olin nii rõõmus, et saan me kogukonna narratiivi laiendada.
OUT100 TRANSSOOLISTE NEKROLOOGI PROJEKT
Selena, sa oled mu arust alati nii helgeks tuleks olnud.
Enne kui enamik inimesi trendi tõttu mikrofoni jagasid,
toetasid sina oma platvormiga…
ÕIGLUS ON ARMASTUS
…sotsiaalse õiglusega tegelevaid mustanahalisi juhte.
Kelle tänavad? - Meie tänavad!
Mustanahaliste transsoolistena ähvardab meid pidevalt valitsuse vägivald…
KAITSKE MUSTANAHALISI TRANSSOOLISI
…aga ka vägivald ja diskrimineerimine oma kogukondades.
TRANSSOOLISTE ARMASTUS
2020. aasta 13. juunil
andsid sa mulle võimaluse su Instagrami konto üle võtta.
Ma teadsin, et see pole tühiasi.
Sul on ju siiski tohutu globaalne publik
ühe aegade suurima jälgijate arvuga Instagramis.
Ma sain rääkida mustanahaliste transsooliste aktivistide ajaloost,
näiteks Marsha P. Johnsonist ja Miss Majorist.
Ma sain jagada ressursside nimekirja, mille koostasid teiste mustanahaliste
transsooliste juhtide ja organisatsioonide kogukonnaliikmed.
„See ei tõmmanud tähelepanu pelgalt mulle, vaid ka meie liikumisele.“
Pärast sinu Insta üle võtmist sain oma laienenud platvormiga
siin Brooklynis ajaloolise marsi korraldamist toetada.
14. JUUNI 2020
Õiglust! Kohe!
Panime selle nimeks Brooklyni Vabastus
ja austasime sellega kadunud mustanahalisi transsoolisi.
Ma usun teie jõusse.
Ma usun meie jõusse. - Ma usun…
Esmakordselt oli nii palju rahvast,
15 000 inimest, just mustanahaliste transsooliste jaoks kogunenud.
Ma usun mustanahaliste transsooliste jõusse.
MUSTANAHALISTE TRANSSOOLISTE ELUD LOEVAD
See oli pretsedenditu hetk,
mis jääb mulle elu lõpuni meelde.
„Mustanahaliste transsooliste vabastamine vabastab kõiki.“
Selena, aitäh, et näitasid, mida juhiks olemine tähendab,
ja et tegutsesid siis, kui mustanahalised transsoolised sind enim vajasid.
Kuni võidame!
Näe, oleme ühtekad.
Teate, ma ei tahtnud iial selline puutumatu asi olla.
Mu ema õpetas alati, et mitte keegi pole suurem, parem ega halvem.
Kõik on üks ja sama, aga me lihtsalt kasvasime eri moel üles.
Nii näen ma oma elu.
Seepärast mu kohtumised fännidega peaksid kestma 1,5 tundi,
aga tavaliselt on kolmetunnised.
Ning ma ei valeta. Võite seda kontrollida.
Kohtumised kestavad kauem, sest saan pidada oma fännidega vestlusi,
mis minu arust poleks võimalik,
kui ma oleksin lihtsalt see täiuslik kokkupandud isik.
Ning nad pole lihtsalt fännid, vaid inimesed.
Ja inimesed on mulle südamelähedased.
Selena, ilma sinu eeskujuta
poleks mul olnud vahendeid selleks, et antud teemal sõna võtta.
Suur tänu, et tegid nähtavaks raskused, mis on paljudel meist,
kelle jaoks me kehad ja mõistused pole meie kontrolli all.
Armastusega Raquel.
Siiralt Wendy.
Palju armastust saatev Mariana.
Imetlusega Jake.
Ma lihtsalt kasutan kõike, mis mul on, ja teen head sellega, mis mul on.
Selles olengi tõelist rõõmu leidnud.
Tõlkinud Silver Pärnpuu